paragraph_text: 1941. godine su - nastojeći osigurati svoje snage za važnije izazove koje je pred njih stavljao veliki rat koji se razbuktao svijetom - Sovjetski Savez i Japan su se dogovorili o uzajamnom nenapadanju, te je 13. travnja 1941. god. u Moskvi sklopljen Sovjetsko-Japanski pakt o neutralnosti. Obje strane su se tijekom čitavog II. svjetskog rata pridržavale toga pakta sve do 1945. godine, te se japanska mornarica dosljedno suzdržavala čak i od napadanja brodovlja Sjedinjenih Američkih Država - u vrijeme kada su Japan i SAD bili u ogorčenom ratu - koje je prevozilo ratnu pomoć u Sovjetski Savez. SSSR će započeti vojne aktivnosti protiv Japana tek u kolovozu 1945. godine, nakon što je rat u Europi već bio završio, i nakon što su SAD već bile bacile atomsku bombu na Hirošimu.<ref>"The Other Day of Infamy in 1941", Sean McMeekin, WSJ, 12. travnja 2020.